दीपक ने अपनी एक कहानी ‘क्या कोई यहां है?’ धर्मयुद्ध में छपने के लिए भेजी। संपादक धर्मवीर भारती ने परंपरा और प्रक्रिया के अनुसार उसे ‘सेंसर’ अधिकारियों के सुपुर्द कर दिया। उन्हें लगता था, ‘सेंसर अधिकारी’ बगावती तेवर वाली उस कहानी के प्रकाशन की अनुमति नहीं देंगे। लेकिन सतही स्तर वाले सेंसर कर्मियों को उपरोक्त कहानी की संवेदनशीलता समझ नहीं आ पाई। उन्होंने प्रकाशन की अनुमति दे दी। मगर प्रकाशित होते ही केंद्रीय सूचना और प्रसारण मंत्रालय ने इसका कड़ा नोटिस लिया। ‘कहानी’ के प्रकाशन की अनुमति देने वाले दोनों ‘सेंसर कर्मियों’ को निलंबित किया गया।